
	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts
(1) Likums regulē dzīvokļu īpašnieku, dzīvokļu īpašnieku kopības, dzīvojamās mājas pārvaldnieka u. c. dzīvojamās mājas pārvaldīšanā (turpmāk arī – pārvaldīšana) iesaistīto personu tiesības un pienākumus.
	Priekšlikums
Ņemot vērā, ka likumprojekts paredz regulēt tieši daudzdzīvokļu dzīvojamo māju pārvaldīšanas kārtību, tiesiskās skaidrības nodrošināšanai lūdzam visā likumprojekta tekstā lietot apzīmējumu "daudzdzīvokļu dzīvojamā māja", turklāt ņemot vērā, ka atbilstoši būvju klasifikatoram arī viendzīvokļu dzīvojamā māja ir dzīvojamā māja.
 
Piedāvātā redakcija
Likums regulē daudzdzīvokļu dzīvojamās mājas dzīvokļu īpašnieku, dzīvokļu īpašnieku kopības, pārvaldnieka,  u. c. dzīvojamās mājas pārvaldīšanā (turpmāk arī – pārvaldīšana) iesaistīto personu tiesības un pienākumus.
	Māra Deņisova (VNI)

	2.
	Likumprojekts
(2) Likums attiecas uz  nekustamo īpašumu, kuru sastāvā ir vismaz viena ēka ar lietošanas veidu “divu dzīvokļu māja” vai “triju vai vairāku dzīvokļu māja”  (turpmāk – dzīvojamā māja) pārvaldīšanu, ja tā ir sadalīta dzīvokļu īpašumos kopīpašumā esošas daļas pārvaldīšanu, kā arī šā panta trešajā daļā minētajos gadījumos – uz šādiem nekustamajiem īpašumiem, kas nav sadalīti dzīvokļu īpašumos.
	Priekšlikums
Ņemot vērā, ka likumprojekts paredz regulēt tieši daudzdzīvokļu dzīvojamo māju pārvaldīšanas kārtību, tiesiskās skaidrības nodrošināšanai lūdzam visā likumprojekta tekstā lietot apzīmējumu "daudzdzīvokļu dzīvojamā māja", turklāt ņemot vērā, ka atbilstoši būvju klasifikatoram arī viendzīvokļu dzīvojamā māja ir dzīvojamā māja.
Piedāvātā redakcija
(2) Likums attiecas uz  nekustamo īpašumu, kuru sastāvā ir vismaz viena ēka ar lietošanas veidu “divu dzīvokļu māja” vai “triju vai vairāku dzīvokļu māja”  (turpmāk – daudzdzīvokļu dzīvojamā māja) pārvaldīšanu, ja tā ir sadalīta dzīvokļu īpašumos, kopīpašumā esošas daļas pārvaldīšanu, kā arī šā panta trešajā daļā minētajos gadījumos – uz šādiem nekustamajiem īpašumiem, kas nav sadalīti dzīvokļu īpašumos.
	Māra Deņisova (VNI)

	3.
	Likumprojekts
3. Dzīvojamās mājas pārvaldīšanas principi
	Priekšlikums
Ņemot vērā, ka likumprojekts paredz regulēt tieši daudzdzīvokļu dzīvojamo māju pārvaldīšanas kārtību, tiesiskās skaidrības nodrošināšanai lūdzam visā likumprojekta tekstā lietot apzīmējumu "daudzdzīvokļu dzīvojamā māja", turklāt ņemot vērā, ka atbilstoši būvju klasifikatoram arī viendzīvokļu dzīvojamā māja ir dzīvojamā māja.
 
Piedāvātā redakcija
Daudzdzīvokļu dzīvojamās mājas pārvaldīšanas principi
	Māra Deņisova (VNI)

	4.
	Likumprojekts
1) nodrošināt dzīvojamajā mājā ietilpstošo būvju atbilstību būvei izvirzāmām būtiskajām prasībām, kas noteiktas būvniecību regulējošos normatīvajos aktos;
	Priekšlikums
Tiesiskās skaidrības nodrošināšanai lūdzam precizēt, kas ir domāts ar "dzīvojamajā mājā ietilpstošajām būvēm".



 
Piedāvātā redakcija
-
	Māra Deņisova (VNI)

	5.
	Likumprojekts
1) organizē šajā likumā un citos normatīvajos aktos paredzēto dzīvojamās mājas pārbaužu veikšanu;
	Priekšlikums
Ņemot vērā spēkā esošā Dzīvojamo māju pārvaldīšanas likumā definēto pārvaldīšanas darbību -  dzīvojamās mājas, tajā esošo iekārtu un komunikāciju apsekošana, ierosinām arī jaunajā likumprojektā paredzēt līdzīgu regulējumu.
Piedāvātā redakcija
organizē šajā likumā un citos normatīvajos aktos paredzēto dzīvojamās mājas apsekošanu un pārbaužu veikšanu
	Māra Deņisova (VNI)

	6.
	Likumprojekts
3) organizē nepieciešamo tehnisko apkopi;
	Priekšlikums
Tiesiskās skaidrības nodrošināšanai lūdzam papildināt likumprojekta 4.panta otrās daļas 2.punkta regulējumu, norādot kam paredzēts organizēt tehnisko apkopi.
Spēkā esošajā Dzīvojamo māju pārvaldīšanas likumā ir norādīta dzīvojamās mājas, tajā esošo iekārtu un komunikāciju tehniskā apkope.
Piedāvātā redakcija
-
	Māra Deņisova (VNI)

	7.
	Likumprojekts
(3) Dzīvokļu īpašnieku kopība, īstenojot dzīvokļu īpašnieku individuālās tiesības slēdz līgumus par šādu komunālo pakalpojumu sniegšanu:
	Priekšlikums
Tiesiskās skaidrības nodrošināšanai ierosinām papildināt likumprojekta 4.panta trešās daļas ievaddaļu, ar ko paredzēts slēgt līgumus par komunālo pakalpojumu sniegšanu.
Piedāvātā redakcija
Dzīvokļu īpašnieku kopība, īstenojot dzīvokļu īpašnieku individuālās tiesības, slēdz līgumus ar attiecīgo pakalpojuma sniedzēju par šādu komunālo pakalpojumu sniegšanu:
	Māra Deņisova (VNI)

	8.
	Likumprojekts
(4) Dzīvokļu īpašnieku kopība šā panta trešās daļas 1.punktā minētos līgumus par komunālo pakalpojumu sniegšanu slēdz, ja vien nav iespējama tiešu līgumu slēgšanu ar attiecīgā pakalpojuma sniedzēju.
	Priekšlikums
Tiesiskās skaidrības nodrošināšanai ierosinām redakcionāli precizēt likumprojekta 4.panta ceturto daļu.
Piedāvātā redakcija
Dzīvokļu īpašnieku kopība šā panta trešās daļas 1.punktā minētos līgumus par komunālo pakalpojumu sniegšanu slēdz, ja vien nav iespējama tiešu līgumu slēgšanu starp dzīvokļa īpašnieku un attiecīgā pakalpojuma sniedzēju.
	Māra Deņisova (VNI)

	9.
	Likumprojekts
(5) Šajā pantā noteikto pienākumu izpildei dzīvokļu īpašnieku kopība var noslēgt līgumu ar pārvaldnieku. Šādā gadījumā kopības pienākums ir uzraudzīt, lai pārvaldnieks pienācīgi pilda noslēgto līgumu.
	Priekšlikums
Lūdzam redakcionāli precizēt minēto normu, norādot "dzīvokļu īpašnieku kopība". Attiecīgi lūdzam pārskatīt visā likumprojektā lietoto terminoloģiju un precizēt to, tai skaitā, likumprojekta 5.panta trešajā daļā, 9.panta otrajā daļā, 10.panta pirmajā daļā, 12.panta pirmajā daļā, 15.panta pirmās daļas 1.punkta d) apakšpunktā un 9.punktā, 21.panta pirmās daļas 5.punktā, 25.panta ceturtajā daļā, 31.panta trešās daļas 3. un 6.punktā, 
Piedāvātā redakcija
(5) Šajā pantā noteikto pienākumu izpildei dzīvokļu īpašnieku kopība var noslēgt līgumu ar pārvaldnieku. Šādā gadījumā dzīvokļu īpašnieku kopības pienākums ir uzraudzīt, lai pārvaldnieks pienācīgi pilda noslēgto līgumu.
	Māra Deņisova (VNI)

	10.
	Likumprojekts
(2) Par dzīvokļa īpašniekam nodarīto kaitējumu, dzīvokļu īpašnieku kopība var prasīt atlīdzināmo zaudējumu apmēra samazinājumu tādā apmērā, kādā dzīvokļu īpašnieks, īstenojot savas tiesības, varēja zaudējumus novērst. Dzīvokļu īpašnieku kopībai nav pienākums atlīdzināt zaudējumus, kas nodarīti dzīvokļa īpašniekam, ja viņš ir balsojis pret dzīvokļu īpašnieku kopības lēmumu, kas novērstu kaitējumu.
	Priekšlikums
Likumprojekta 5.panta otrajā daļā ir paredzētas vienīgi dzīvokļa īpašnieka tiesības balsot "par" dzīvokļu īpašnieku kopības lēmumu saistībā ar atlīdzināmo zaudējumu apmēra samazinājumu tādā apmērā, kādā dzīvokļu īpašnieks, īstenojot savas tiesības, varēja zaudējumus novērst. Ja dzīvokļu īpašnieks būs balsojis pret minēto dzīvokļu īpašnieku kopības lēmumu, tad pastāv risks nesaņemt zaudējumu atlīdzinājumu.
Jebkuram no dzīvokļu īpašniekiem ir tiesības balsot "par"vai "pret" dzīvokļu īpašnieku kopības lēmumu, turklāt zaudējumi ir pierādāmi tiesā. 
Konkrētajā gadījumā dzīvokļa īpašnieks balsot "pret" var arī tāpēc, ka minētie darbi ir sadārdzināti, vai neatbilst likuma normām. 
Ņemot vērā minēto, lūdzam izvērtēt, vai minētā norma nebūtu precizējama. 
Piedāvātā redakcija
-
	Māra Deņisova (VNI)

	11.
	Likumprojekts
(2) Dzīvokļu īpašumos nesadalītās dzīvojamās mājās, lēmumus, kas nepieciešami, lai izpildītu šā likuma 4.pantā noteiktos pienākumus, kā arī lēmumus, kas ir saistīti ar pārvaldīšanas uzdevuma uzdošanu un tā atsaukšanu, kopīpašnieki pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam kopīpašniekam. Pieņemot lēmumus, katram kopīpašniekam, ir tik balsu cik dzīvojamo vai nedzīvojamo telpu grupu ir nodots kopīpašnieka lietošanā, ja vien kopīpašnieki nav vienojušies par citādu balsu skaitīšanas veidu.
 
	Priekšlikums
Ņemot vērā, ka dzīvojamā mājas var būt arī daļēji sadalītas dzīvokļu īpašumos, lūdzam attiecīgi papildināt minēto normu.
Piedāvātā redakcija
Dzīvokļu īpašumos nesadalītās dzīvojamās mājās vai daļēji sadalītās dzīvojamās mājās, lēmumus, kas nepieciešami, lai izpildītu šā likuma 4.pantā noteiktos pienākumus, kā arī lēmumus, kas ir saistīti ar pārvaldīšanas uzdevuma uzdošanu un tā atsaukšanu, kopīpašnieki pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam kopīpašniekam. Pieņemot lēmumus, katram kopīpašniekam, ir tik balsu cik dzīvojamo vai nedzīvojamo telpu grupu ir nodots kopīpašnieka lietošanā, ja vien kopīpašnieki nav vienojušies par citādu balsu skaitīšanas veidu.
	Māra Deņisova (VNI)

	12.
	Likumprojekts
1) saprātīgā termiņā veikt nepieciešamās darbības, lai izpildītu šā likuma 4.pantā noteiktos pienākumus mājas pārvaldīšanas jomā, lēmumā nosakot konkrētas darbības un to izpildes termiņus;
	Priekšlikums
Lūdzam redakcionāli precizēt minēto normu, paredzot "dzīvojamās mājas".
Piedāvātā redakcija
-
	Māra Deņisova (VNI)

	13.
	Likumprojekts
(2) Par pārvaldīšanas uzdevuma izpildi dzīvokļu īpašnieku kopība un pārvaldnieks  noslēdz rakstveida dzīvojamās mājas pārvaldīšanas līgumu (turpmāk - pārvaldīšanas līgums).
	Priekšlikums
Lūdzam izvērtēt, vai likumprojektā nebūtu paredzami obligāti iekļaujamie pārvaldīšanas līguma nosacījumi, ņemot vērā spēkā esošajā Dzīvojamo māju pārvaldīšanas likumā noteikto. Pretējā gadījumā pastāv pušu interpretācija, slēdzot pārvaldīšanas līgumu.

 
Piedāvātā redakcija
-
	Māra Deņisova (VNI)

	14.
	Likumprojekts
(4) Pārvaldīšanas uzdevumu pārvaldnieks nevar nodot tālāk citai personai.
	Priekšlikums
Ņemot vērā, ka pārvaldīšanas uzdevuma ietvaros ietilpst arī inženierkomunikāciju apkopes veikšana, lūdzam sniegt skaidrojumu, kas  notiks gadījumos, ja pārvaldniekam nav konkrēto zināšanu inženierkomunikāciju apkopē un ja pārvaldīšanas uzdevumu nedrīkst nodot tālāk citai personai.

Piedāvātā redakcija
-
	Māra Deņisova (VNI)

	15.
	Likumprojekts
3) mājas bojājuma gadījumā veikt nepieciešamos darbus avārijas situācijas novēršanai, kā arī ārpuskārtas remonta veikšanu;
	Priekšlikums
Tiesiskās skaidrības nodrošināšanai lūdzam redakcionāli precizēt minēto normu piedāvātajā redakcijā.
Piedāvātā redakcija
dzīvojamās mājas bojājuma gadījumā veikt nepieciešamos darbus avārijas situācijas novēršanai, kā arī ārpuskārtas remonta veikšanu saskaņā ar Ministru kabineta noteikumiem par dzīvojamās mājas apsekošanu, tehnisko apkopi un kārtējo remontu. 
	Māra Deņisova (VNI)

	16.
	Likumprojekts
10) sagatavot izziņu par dzīvokļu īpašnieku laikus neveiktiem maksājumiem;
	Priekšlikums
Lūdzam papildināt minēto normu, paredzot, ka ka dzīvojamās mājas pārvaldnieka pienākums ir arī sagatavot izziņu par parāda neesamību.
Piedāvātā redakcija
 sagatavot izziņu par dzīvokļu īpašnieku laikus neveiktiem maksājumiem, kā arī par parāda neesamību.
	Māra Deņisova (VNI)

	17.
	Likumprojekts
(1) Pārvaldīšanas likumā noteiktajā termiņā pārvaldnieks sagatavo pārvaldīšanas darbu tāmi kalendārajam gadam, kurā norāda:
	Priekšlikums
Lūdzam precizēt, vai konkrētajā normā ir domāts Daudzdzīvokļu dzīvojamo māju pārvaldīšanas likums, vai arī šeit ir domāts pārvaldīšanas līgums.
Piedāvātā redakcija
-
	Māra Deņisova (VNI)

	18.
	Likumprojekts
(1) Pēc dzīvokļa īpašnieka pieprasījuma pārvaldniekam ir pienākums nekavējoties, bet ne vēlāk kā 10 dienu laikā informēt dzīvokļa īpašnieku par pārvaldīšanas uzdevuma jautājumiem.
	Priekšlikums
Tiesiskās skaidrības nodrošināšanai lūdzam papildināt minēto normu par informēšanas kārtību, paredzot, ka informēšanas notiek rakstveidā.
Piedāvātā redakcija
Pēc dzīvokļa īpašnieka pieprasījuma pārvaldniekam ir pienākums nekavējoties, bet ne vēlāk kā 10 dienu laikā rakstveidā informēt dzīvokļa īpašnieku par pārvaldīšanas uzdevuma jautājumiem.
	Māra Deņisova (VNI)

	19.
	Likumprojekts
(2) Dzīvokļa īpašniekam ir tiesības, ievērojot personu datu aizsardzības prasības, iepazīties ar jebkādiem dokumentiem, kas saistīti ar pārvaldīšanas uzdevuma izpildi, izgatavot dokumentu atvasinājumus.
	Priekšlikums
Lūdzam skaidrot, vai konkrētajā normā minētie dokumenti ir domāti "Mājas lietā" esošie dokumenti vai arī tie ir domāti vēl kādi citi dokumenti.
Piedāvātā redakcija
-
	Māra Deņisova (VNI)

	20.
	Likumprojekts
(2) Vizuālās apskates  veikšanas kārtību, kā arī veikšanas regularitāti nosaka Ministru kabinets.
	Priekšlikums
Lūdzam redakcionāli precizēt minēto normu atbilstoši piedāvātajai redakcijai.
 
Piedāvātā redakcija
Vizuālās apskates un pārbaudes veikšanas kārtību, kā arī regularitāti nosaka Ministru kabinets.
	Māra Deņisova (VNI)

	21.
	Likumprojekts
4) dzīvokļu īpašnieku kopības maksājamās daļas segšanai komunālo pakalpojumu sniedzējiem;
	Priekšlikums
Tiesiskās skaidrības nodrošināšanai lūdzam precizēt minēto normu piedāvātajā redakcijā, kā arī norādām, ka minētais punkts pārklājas ar 23.panta pirmās daļas 5.punktā norādīto informāciju.
Vienlaikus vēršam uzmanību, ka minētajā normā paredzētais nosacījums ir pretrunā ar 23.panta trešās daļas 4.punktā noteikto, ka pārvaldnieks nav tiesīgs izmantot uzkrājumu dzīvokļa īpašnieka neizpildītu saistību izpildei (parādu segšanai u.tml.).
Piedāvātā redakcija
dzīvokļu īpašnieku kopības maksājamās daļas segšanai komunālo pakalpojumu sniedzējiem par koplietošanas vajadzībām patērēto pakalpojumu;
	Māra Deņisova (VNI)

	22.
	Likumprojekts
2) dzīvokļu īpašnieku individuālajam patēriņam izmantotu komunālo pakalpojumu maksas parādiem, ja šajā likumā noteikto dzīvokļu īpašnieku kopības pienākumu, kas noteikti šā likuma 28. pantā, neizpildes dēļ komunālā pakalpojuma sniedzējs šo parādu nevar atgūt no dzīvokļa īpašnieka.
	Priekšlikums
Minētajā pantā paredzētā dzīvokļu īpašnieku kopības atbildība par katra dzīvokļu īpašnieka individuālajam patēriņam izmantotu komunālo pakalpojumu maksas parādu neatbilst vispārējam principam, ka katrs atbild par saviem parādiem. Dzīvokļu īpašnieku kopība nevar uzņemties atbildību par individuālajiem dzīvokļu īpašnieku patēriņiem izmantoto pakalpojumu parādu. 
Turklāt likumprojekta 28.pantā noteikts, ka pārvaldniekam ir tiesības vērsties pret dzīvokļa īpašnieku par parāda piedziņu, kas radies dzīvokļa īpašnieka pienākuma segt maksājamo daļu neizpildes vai nepienācīgas izpildes dēļ.

Piedāvātā redakcija
-
	Māra Deņisova (VNI)

	23.
	Likumprojekts
1) nosaka, aprēķina un uzskaita maksājamo daļu, kā arī saistību neizpildes vai nepienācīgas izpildes gadījumā – arī līgumsodu un nokavējuma procentus, kas ir noteikti līgumā par komunālā pakalpojuma sniegšanu.
	Priekšlikums
Lūdzam sniegt skaidrojumu, vai atbilstoši minētajai normai turpmāk pārvaldnieks soda naudas dzīvokļu īpašniekiem nepiemēros saskaņā ar pārvaldīšanas līgumu, bet gan pie konkrētā pakalpojuma aprēķinās konkrētā pakalpojuma sniedzēja līgumā noteiktos līgumsodus. 

Piedāvātā redakcija
-
	Māra Deņisova (VNI)

	24.
	Likumprojekts
(2) No pārvaldīšanas līguma izrietošās pušu tiesiskās attiecības izbeidzas vienu mēnesi pēc tam, kad stājies spēkā dzīvokļu īpašnieku kopības lēmums par pārvaldīšanas uzdevuma atsaukšanu vai pārvaldnieks ir informējis dzīvokļu īpašniekus par pārvaldīšanas līguma izbeigšanu.
	Priekšlikums
Lūdzam izvērtēt, vai gadījumā, ja dzīvokļu īpašnieki saskaņā ar dzīvokļu īpašnieku kopības lēmumu ir atteikušies no pārvaldnieka, kas negodprātīgi vai ļaunprātīgi veic savus pienākumus, pušu tiesiskās attiecības nebūtu izbeidzamas ātrāk kā mēneša laikā pēc attiecīgā dzīvokļu īpašnieku kopības lēmuma spēkā stāšanās. 
Piedāvātā redakcija
-
	Māra Deņisova (VNI)

	25.
	Likumprojekts
31. No pārvaldīšanas līguma izrietošo saistību un lietu pārņemšana
	Priekšlikums
Lūdzam izvērtēt, vai likumprojektā nebūtu paredzami spēkā esošajā likumā iekļautie nosacījumi, kas regulē strīdus situācijas, izbeidzoties pārvaldīšanas tiesiskajām attiecībām. Kā piemēram Dzīvojamo māju pārvaldīšanas likuma 12.panta ceturtās un piektās daļas nosacījumi:
(4) Ja, izbeidzoties pārvaldīšanas tiesiskajām attiecībām, ir strīds starp dzīvojamās mājas īpašnieku un pārvaldnieku par saistību un lietu pārņemšanu, līdzēju pienākums ir sastādīt domstarpību protokolu, norādot tajā savus viedokļus un to pamatojumu. Šādā gadījumā nodošanas—pieņemšanas aktu sastāda par lietām un saistībām, par kurām nav strīda.
(5) Izbeidzoties pārvaldīšanas tiesiskajām attiecībām, dzīvojamās mājas īpašniekam ir pienākums atlīdzināt pārvaldniekam dzīvojamās mājas uzturēšanai nepieciešamos izdevumus un izdevumus, kuri taisīti saskaņā ar likumā noteiktajā kārtībā pieņemtu dzīvojamās mājas īpašnieka lēmumu, veicot dzīvojamās mājas pārvaldīšanas uzdevumu.
Piedāvātā redakcija
-
	Māra Deņisova (VNI)

	26.
	Likumprojekts
7. Līdz attiecīgu izmaiņu izdarīšanai pārvaldīšanas līgumā, ir piemērojami Ministru kabineta 2010. gada 28. septembra noteikumi Nr. 906 "Dzīvojamās mājas sanitārās
	Priekšlikums
Lūdzam precizēt minēto punktu, norādot pareizu Ministru kabineta noteikumu nosaukumu.
Piedāvātā redakcija
Līdz attiecīgu izmaiņu izdarīšanai pārvaldīšanas līgumā, ir piemērojami Ministru kabineta 2010. gada 28. septembra noteikumi Nr. 906 "Dzīvojamās mājas sanitārās apkopes noteikumi."
	Māra Deņisova (VNI)

	Likumprojekts
9. Pakalpojuma sniedzējs samazina uzskaitē līdz esošo parādsaistību un ar to saistīto blakusprasījumu apmēru, kas ir radušies šā likuma spēkā stāšanās brīdim, par neatgūstamā parāda summu, jo pārvaldnieku maiņas rezultātā nav nodoti dokumenti, kas apliecina dzīvokļu īpašnieku maksājumus, kā arī ir iestājies Komerclikuma 406.pantā noteiktais prasījuma noilguma termiņš.
	Priekšlikums
Lūdzam novērst pārrakstīšanas kļūdas minētajā punktā.
Piedāvātā redakcija
-
	Māra Deņisova (VNI)



